[{"text_idx": "#000000", "text": "Treener annab no\u0303u: kardiotrenn ei pea olema lihtsalt jooks lindil\nSimple Session alustab Tallinna ta\u0308navatelt ning pu\u0308stitab Vabaduse va\u0308ljakule Tartu Kaarsilla koopia\nKolme suvekuu jooksul ku\u0308lastati Eesti Terviseradasid rekordilised 3 miljonit korda!\nTartu Linnamaraton u\u0308llatab uute rajalo\u0303ikudega\nSpordina\u0308dala avau\u0308ritus kutsub jooksma heategevuse toetuseks"}, {"text_idx": "#000001", "text": "11 sportlast pa\u0308lvisid ERGO noorsportlase stipendiumi"}, {"text_idx": "#000003", "text": "ERGO Insurance SE annab viiendat aastat ja\u0308rjest va\u0308lja noorte sportlase stipendiume, jagades sel aastal va\u0308lja 25 000 eurot. Ta\u0308navu laekus konkursile 65 taotlust, mille seast stipendium ma\u0308a\u0308rati u\u0308heksale individuaalala sportlasele ja u\u0308hele paarile."}, {"text_idx": "#000004", "text": "\u201eStipendiaatide seast leiab Eesti meistritiitlite ja rekordite omanikke, Euroopa meistrivo\u0303istluste ja maailmameistrivo\u0303istluste etappide vo\u0303itjaid, samuti Eesti koondiste liikmeid ning olu\u0308mpia kvalifikatsioonile pa\u0308a\u0308senuid,\u201c u\u0308tles hindamiskomisjoni to\u0308o\u0308s osalenud ERGO kindlustuse juhatuse liige Marek Ratnik."}, {"text_idx": "#000005", "text": "Eesti Olu\u0308mpiakomitee president Urmas So\u0303o\u0303rumaa so\u0303nul on ko\u0303igil valituks osutunud sportlastel potentsiaali lu\u0308u\u0308a la\u0308bi tipptasemel. \u201eOn ta\u0308helepanuva\u0308a\u0308rne, et need noorsportlased on teinud tegusid juba ta\u0308iskasvanute konkurentsis, kuid tippu jo\u0303udmiseks vajavad nad ta\u0308iendavat tuge, tunnustamist ja ta\u0308helepanu. ERGO noorsportlase stipendium aitab kaasa sellele, et meie andekamate noorte u\u0308leminek ta\u0308iskasvanute sporti kulgeks vo\u0303imalikult sujuvalt,\u201c u\u0308tles ta."}, {"text_idx": "#000006", "text": "Ta\u0308navu pa\u0308lvisid 2500 euro suuruse stipendiumi:"}, {"text_idx": "#000008", "text": "\u201eKandidaatide hulgas oli mitmeid, kelle eesma\u0308rk on esindada Eestit olu\u0308mpiama\u0308ngudel. Meie omakorda soovime toetada talentide ettevalmistust, osalemist vo\u0303istlustel ning ka taastumis- ja ettevalmistusprotsessi,\u201c lisas ERGO esindaja."}, {"text_idx": "#000010", "text": "Viiendat aastat va\u0308ljaantav ERGO noorte sportlaste stipendium on suunatud pu\u0308hendunud noorte sporditee ja\u0308tkamise toetuseks ning mo\u0303eldud treening- ja vo\u0303istluskulude vo\u0303i spordivahendite soetamise katteks. Ta\u0308navu laekus enim avaldusi ja\u0308rgmiste spordialade esindajatelt: jalgrattasport, ujumine, kergejo\u0303ustik, suusatamine, so\u0303udmine ja aerutamine."}]